### | | | | --- | --- | | | | | --- | | **Byråd** 26. april 2016 Sagsnr. 710-2016-12896 Dok.nr. 710-2016-162950 Sagsbehandler DPCHMN | | 76.                 Ankestyrelsens evaluering af Overgrebspakken - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag | Lov om social service, Lov om retssikkerhed og administration på det sociale område |

###

**SAGENS INDHOLD**

I forbindelse med Folketingets vedtagelse af Overgrebspakken,
som trådte i kraft i oktober 2013, blev det besluttet, at Ankestyrelsen skulle
gennemføre en evaluering af kommunernes implementering af reformen et år efter
Overgrebspakkens ikrafttræden.

Byrådet skal i denne sag behandle Favrskov Kommunes
opfølgning på Ankestyrelsens evaluering.

Formålet med Overgrebspakken var at forebygge og stoppe
overgreb mod børn, og at overgreb mod børn opdages og håndteres tidligt.
Overgrebspakken indeholder en række initiativer, der er samlet under fire
hovedtemaer:

· Børn skal altid høres og beskyttes, når der er mistanke om
overgreb

· Underretninger skal vurderes inden 24 timer, og opfølgningen skal
styrkes

· Mistrivsel og overgreb skal opdages og håndteres tidligt

· Der skal fokuseres på den forebyggende og tværfaglige indsats.

Ankestyrelsens evaluering er vedlagt. Til brug for
evalueringen er dels gennemført en spørgeskemaundersøgelse blandt alle landets
kommuner, dels indhentet 103 sager fra 25 kommuner, herunder fem sager fra
Favrskov Kommune, og dels lavet uddybende interview med fire kommuner.

Det følger af retssikkerhedsloven, at Kommunalbestyrelsen skal
behandle Ankestyrelsens undersøgelser af kommunens praksis på et møde, når
kommunen har deltaget i undersøgelsen.

I forlængelse heraf har Børn og Skole sammenholdt
Ankestyrelsens generelle konklusioner i evalueringen med status for de
forskellige områder i [adresse]. Resultatet heraf fremgår af Børn og
Skoles opfølgning, som er vedlagt.

Af opfølgningen fremgår det, at Favrskov Kommune i langt
overvejende grad efterlever intentionerne og de lovmæssige krav i
Overgrebspakken.

[adresse] er dog én af de kommuner, der i
undersøgelsen ikke lever op til kravet om et beredskab, som er politisk
godkendt. Børn og Skole har udarbejdet en beredskabsplan, som har været
offentliggjort og fulgt siden 2012. Beredskabsplanen er blevet opdateret i forlængelse
af Overgrebspakken, og Børn og Skole fremsender derfor parallelt med denne sag
en sag til Byrådet, hvor det indstilles, at beredskabsplanen godkendes.

Dertil har Børn og Skole i forlængelse af evalueringen
skærpet kravet om tilbagemeldinger til faglige underrettere i administrationsvejledningen
for medarbejderne ved Børn og Familie.

Børn og Skole foreslår, at Børne- og Skoleudvalget ultimo
2016 får en orienterende status på implementeringen af den reviderede
beredskabsplan og arbejdet med at forbedre tilbagemeldingerne til fagpersoner,
der har indgivet underretninger om børn og unge i mistrivsel.

**VURDERING**

Børn og Skole vurderer, at
implementeringen af Overgrebspakken bidrager positivt til, at flest mulige
tilfælde af overgreb mod børn og unge opdages så tidligt som muligt og
behandles hurtigt og professionelt. Bestemmelserne i Overgrebspakken er
implementeret i praksis hos Børn og Familie.

Børn og Skole vurderer også, at
den reviderede beredskabsplan vil give medarbejdere på tværs af [adresse]
Kommunes fagområder et godt redskab til at håndtere mistanke om mistrivsel og
overgreb mod børn og unge samt udarbejdelse af lokale handleplaner.

**ØKONOMI**

Der er ingen økonomiske
konsekvenser.

**INDSTILLING**

Direktøren for Børn og Skole indstiller til Byrådet:

1. At Børn og Skoles opfølgning på
Ankestyrelsens evaluering af Overgrebspakken godkendes.

2. At Børne-
og Skoleudvalget ultimo 2016 gives en orienterende status på implementeringen
af beredskabsplanen samt indsatsen med tilbagemeldinger til faglige
underrettere.

**BESLUTNING**

***Børne- og Skoleudvalget, 11. april 2016:***

Fraværende:Ingen

Indstilles godkendt.

***Økonomiudvalget, 19. april 2016:***

Fraværende:Steve Jørgensen

Indstilles godkendt.

**Bilag**

|  |  |
| --- | --- |
| Børn og Skoles opfølgning på Ankestyrelsens evaluering af Overgrebspakken | 710-2016-131411 |
| Ankestyrelsens evaluering af Overgrebspakken | 710-2016-105074 |